CELEX: 22005D0008
Language: et
Date: 2005-02-08 00:00:00
Title: EMP Ühiskomitee otsus nr 8/2005, 8. veebruar 2005, millega muudetakse EMP lepingu II lisa (Tehnilised normid, standardid, katsetamine ja sertifitseerimine)

23.6.2005   
            
            
               ET
            
            
               Euroopa Liidu Teataja
            
            
               L 161/17
            
         EMP ÜHISKOMITEE OTSUS
   nr 8/2005,
   8. veebruar 2005,
   millega muudetakse EMP lepingu II lisa (Tehnilised normid, standardid, katsetamine ja sertifitseerimine)
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi “leping”, eriti selle artiklit 98,
   ning arvestades järgmist:
   
               (1)
            
            
               Lepingu II lisa on muudetud lepinguga Tšehhi Vabariigi, Eesti Vabariigi, Küprose Vabariigi, Ungari Vabariigi, Läti Vabariigi, Leedu Vabariigi, Malta Vabariigi, Poola Vabariigi, Sloveenia Vabariigi ja Slovaki Vabariigi osalemise kohta Euroopa Majanduspiirkonnas, millele kirjutati alla 2003. aasta 14. oktoobril Luxembourgis. (1)
               
            
         
               (2)
            
            
               Euroopa Parlamendi ja nõukogu 13. oktoobri 2003. aasta määrus (EÜ) nr 2003/2003 väetiste kohta (2) tuleb lepingusse inkorporeerida.
            
         
               (3)
            
            
               Määrusega (EÜ) nr 2003/2003 tunnistatakse kehtetuks nõukogu direktiiv 76/116/EMÜ, (3) komisjoni direktiiv 77/535/EMÜ, (4) nõukogu direktiiv 80/876/EMÜ (5) ja komisjoni direktiiv 87/94/EMÜ. (6)
               
            
         
               (4)
            
            
               Ülejäänud lepingu II lisa XIV peatükis (Väetised) nimetatud ühenduse õigusaktid (nõukogu direktiiv 89/284/EMÜ, komisjoni direktiiv 89/519/EMÜ ja nõukogu direktiiv 89/530/EMÜ) on muutunud alusetuks.
            
         
               (5)
            
            
               Järelikult asendatakse lepingu II lisa kogu XIV peatükk (Väetised) vastavalt määrusele (EÜ) nr 2003/2003,
            
         ON VASTU VÕTNUD KÄESOLEVA OTSUSE:
   Artikkel 1
   Lepingu II lisa XIV peatüki (Väetised) tekst asendatakse järgmisega:
   
      
                  “1.
               
               
                  
                     32003 R 2003: Euroopa Parlamendi ja nõukogu määrus (EÜ) nr 2003/2003, 13. oktoober 2003, väetiste kohta (ELT L 304, 21.11.2003, lk 1).
               
            Käesolevas lepingus loetakse selle määruse sätteid järgmistes kohandustes:
                  a)
               
               
                  EFTA riikidel on õigus piirata juurdepääsu oma turgudele vastavalt väetiste kaadmiumisisaldust käsitlevatele õigusaktidele, mis kehtivad käesoleva lepingu jõustumise ajal. Lepinguosalised vaatavad olukorra koos üle 2009. aastal.
               
            
                  b)
               
               
                  I lisa A.2 jaotise punkti 1 veeru 6 kolmanda lõigu sulgudes olevale tekstile lisatakse järgmine:
                  “Island, Liechtenstein ja Norra”.
               
            
                  c)
               
               
                  I lisa B.1.1, B.2.1 ja B.4 jaotiste teise lõigu veeru 5 punkti 3 teise lõigu esimese taande sulgudes olevale tekstile (pärast 6b) lisatakse järgmine:
                  “Island, Liechtenstein ja Norra”.”.
               
            
   Artikkel 2
   Määruse (EÜ) nr 2003/2003 islandi- ja norrakeelsed tekstid, mis avaldatakse Euroopa Liidu
      Teataja EMP kaasandes, on autentsed.
   Artikkel 3
   Käesolev otsus jõustub 9. veebruaril 2005. aastal, tingimusel et kõik lepingu artikli 103 lõikele 1 vastavad teated on edastatud EMP ühiskomiteele. (7)
   
    Artikkel 4
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 8. veebruar 2005
      
         
            EMP ühiskomitee nimel
         
         
            eesistuja
         
         Richard WRIGHT
      
   
   
      (1)  ELT L 130, 29.4.2004, lk 3.
   
      (2)  ELT L 304, 21.11.2003, lk 1.
   
      (3)  EÜT L 24, 30.1.1976, lk 21.
   
      (4)  EÜT L 213, 22.8.1977, lk 1.
   
      (5)  EÜT L 250, 23.9.1980, lk 7.
   
      (6)  EÜT L 63, 9.3.1988, lk 16.
   
      (7)  Põhiseadusest tulenevaid nõudeid ei ole nimetatud.